jkorsvik/nowiki_second_scrape_merged huggingface dataset:
Andreas Melchior Glückstad Wiel

Andreas Melchior Glückstad Wiel (født 13. juni 1826 i Fredrikshald, død 19. juli 1900 samme sted) var en norsk sagbrukseier, trelasthandler og stortingsrepresentant. Han er særlig kjent for sin rolle som initiativtager til stiftelsen av Saugbrugsforeningen i 1859.Wiel var av slekten Wiel og sønn av eier av Berby, Mads Truelsen Wiel.
Etter opphold hos en slektning i Trondheim var han mange år utenlands for å utdanne seg som forretningsmann. Etter at Saugbrugsforeningen var blitt etablert, var han i begynnelsen disponent for dette, deretter en del av direksjonen. Han var også innehaver av Wiels bruk og eide store skogeiendommer.
I tillegg til at han hadde eierinteresser i Haldens tændstikfabrik, Haldens ølbryggeri, Haldens bomuldsvæveri og spinderi samt Fredrikshalds meieribolag, ble han administrerende direktør i Dalslandsbanen mens denne var under bygging og frem til 1899.Wiel var britisk vicekonsul, suppleant til styret for Norges Banks avdeling, han var medlem av bystyret og av formannsskapet. I 1863 var han ordfører i Fredrikshald.Han var 1. representant for Fredrikshald  til Stortinget i tre perioder; 1851, 1865 og 1868.


== Utmerkelser ==
Wiel var innehaver av St. Olavs Orden, Vasaordenen og Nordstjerneordenen.


== Referanser ==


== Eksterne lenker ==
(no) Andreas Melchior Glückstad Wiel hos Norsk senter for forskningsdata
Stålcenten fra 1943

Stålcenten fra 1943 var en variasjon av den amerikanske 1-cent mynten, som ble laget av stål grunnet lite kobber i krigstiden. 
Designet på mynten var det samme som Victor David Brenner lagde i 1909, med portrett av Abraham Lincoln på myntens fremside. 
Stålcenten har også gått under navnet «steel war penny», eller «steelie».
Slaget ved the Thousand Islands

Slaget ved the Thousand Islands ble utkjempet 16. til 24. august 1760 i øvre St. Lawrence-elven, ved siden av Thousand Islands i det som i dag er grensen mellom Canada og USA. Dette ble et av de siste slagene mellom britiske og franske styrker i syvårskrigen, eller den franske og indianske krigen som den blir kalt i USA.
Slaget fant sted ved Fort Lévis (om lag 1,5 km nedenfor dagens Ogdensburg–Prescott International Bridge), Point også Baril (dagens Maitland i Ontario) og farvannet og øyene omkring. Den lille franske garnisonen i Fort Lévis holdt den langt større britiske arméen i sjakk i over en uke, og klarte å senke to britiske krigsskip og ødelegge et tredje. Motstanden deres forsinket framrykkingen til britene mot Montréal fra vest.


== Kilder ==
Beacock Fryer, Mary (1986). Battlefields of Canada, Toronto: Dundern Press Limited. ISBN 1550020072
Malcomson, Robert (2001). Warships of the Great Lakes 1754-1834, Great Britain: Chatham Publishing. ISBN 1-84067-535-7
Marston, Danial (2002). The French-Indian War 1754-1760, Great Britain: Osprey Publishing. ISBN 1-84176-456-6
Slaget ved Minden

I slaget ved Minden slo en alliert engelsk-tysk armé under fyrst Ferdinand en fransk armé under Marquis de Contades den 1. august 1759 under sjuårskrigen.


== Slaget ==
Uvanlig for sin tid, plasserte Contades artilleriet sitt sentralt, bare vernet av kavaleriet, med infanteriet sitt på hver flanke.
Slaget begynte på den franske høyreflanken, der Marshal de Broglie, som kommanderte reservene, startet en artilleriduell mot den allierte venstreflanken. Sentralt, på grunn av misforståelser, rykket en brigade av britiske infanterister, støttet av hannoverske styrker frem mot det franske kavaleriet. De ble sterkt redusert av den franske kanonilden, men drev stadig bort de franske kavaleriangrepene med muskettene sine og påførte de store tap.
Med støtte av artilleriet til britene og hannovanerne, klarte hele den allierte linjen til slutt å rykke fram mot den franske arméen og jagde de på flukt fra slagmarken. De eneste franske troppene som klarte å yte en viss motstand var de som kjempet under de Broglie, som dannet baktroppen.


== Ettervirkning ==
Arméen til fyrst Ferdinand tapte 2 800 mann, mens franskmennene mistet rundt 7 000 mann.
Kavalerikommandanten til Ferdinand, sir George Sackville, ble anklaget for å ha ignorert flere ordre om å føre frem troppene sine og gå til angrep på fienden før det ble for sent til at han kunne bidra til utfallet av slaget. For å renvaske seg, krevde han å bli stilt for krigsrett, men bevisene mot ham var mange og krigsretten erklærte han «uskikket til å tjene for Hans Majestet.»  Sackville dukket senere opp som Lord George Germain og fikk en stor del av skylden for Den amerikanske uavhengighetskrigen.
General Lafayettes far mistet livet i dette slaget.
Marshal de Contades ble etter slaget sagt opp som kommandant og ble erstattet av Duc de Broglie.


== Mystiske roser ==
Hvert år,  den 1. august siden 1967 er seks røde roser blitt sendt anonymt  til det britiske konsulatet i Chicago. Bare i 2001 og 2002 ble det ikke sendt roser. Et brev som er lagt med lister opp de seks britiske regimentene som deltok i slaget og sier: «De rykte fram gjennom rosehager til slaget og dekorerte de tresnutede hattene og grenaderhuene med det engelske emblemet. Disse regimentene feirer fremdeles Minden-dagen og har alle roser på luene sine til minne om sine forfedrene.». En har aldri funnet ut hvem avsenderen er.


== Kilder ==
Martin Steffen (Editor): Die Schlacht bei Minden. Weltpolitik und Lokalgeschichte. J.C.C.Bruns' Verlag, 2008, ISBN 9783000262111 volume 268 sider.


== Eksterne lenker ==
Slsget ved Minden [1]
Slaget ved Minden på www.britishbattles.com
Slaget ved Minden dokumentert på engelske kart Arkivert 23. september 2008 hos Wayback Machine.
De mystiske rosene
Gol D. Roger

Gol D. Roger  (ゴール・D・ロジャー Gōru Dī Rojā?) er en mannlig karakter i One Piece. Han var kapteinen for Roger Piratene og er også kjent som Konger over alle pirater. Han fikk en sykdom og overga seg til marinen. Rouge er moren til Ace, som er Rogers sønn. Roger ble henrettet av marinen.
Ottogarden

Ottogarden på Unneland ved foten av Gullfjellet i Bergen, også kjent som Unneland gård, er et 45 meter langt sammenbygd tun, og består av vestlandshus, låve og fjøs. Norsk kulturminnefond har ved flere anledninger gitt støtte til restaureringen av gården. Det er usikkert hvor gammel gården og de eldste av de bevarte bygningene er, men det er funnet spor av virksomhet tilbake til 1300-tallet på stedet. Gården har sitt navn etter Otto Ocken.
I dag drives det antikk- og bruktbutikk i det gamle fjøset på Ottogarden som er fra 1907.


== Referanser ==


== Eksterne lenker ==
«Ottogarden». Kulturminnesøk. Riksantikvaren – Direktoratet for kulturminneforvaltning.
Kit Harington

Christopher Catesby «Kit» Harington (født 26. desember 1986 i London i England) er en britisk skuespiller. 
Han studerte skuespill ved Central School of Speech and Drama. Mens han var med i National Theatre produksjon av War Horse. Hans debut innen film var med Silent Hill: Revelation. 
Berømmelsen tok av etter han fikk rollen som Jon Snow i TV-serien Game of Thrones. Han har også spilt i filmer som Pompeii og den filmatiserte versjonen av fantasyfilmen Seventh Son. I 2014 var Harington stemmen til karakteren Eret i animasjonsfilmen Dragetreneren 2. 
I 2015 spilte han i den britiske spion-filmen Spooks: The Greater Good. I 2017 ble han en av de høyest betalte skuespillere innenfor tv bransjen, og tjente $1,1 millioner per episode av Game of Thrones. I 2018 fikk han en rolle i dramafilmen The Death and Life of John F. Donovan.


== Referanser ==


== Eksterne lenker ==
(en) Kit Harington på Internet Movie Database 
(sv) Kit Harington i Svensk Filmdatabas 
(da) Kit Harington på Filmdatabasen 
(da) Kit Harington på Scope 
(fr) Kit Harington på Allociné 
(en) Kit Harington på AllMovie 
(en) Kit Harington hos Turner Classic Movies 
(en) Kit Harington hos Rotten Tomatoes 
(en) Kit Harington hos The Movie Database 
(en) Kit Harington hos Behind The Voice Actors
Sin egen lykkes smed

Sin egen lykkes smed (svensk tittel: Envar sin egen lyckas smed) er en svensk stumfilm fra 1917 regissert av Egil Eide. Produksjonsleder var Eilif Skaar.


== Innspillingsfakta ==
Filmen ble spilt inn i Svenska Biografteaterns studio på Lidingö.


== Handling ==
Den lykkelige familiefaren Thomas Abel har fra en enkel begynnelse arbeidet seg opp til sjef for ett av Sveriges ledende foretak. Tomtearbeideren Keller lokker ham raskt inn i spekulasjonsvirksomhet. 


== I rollene ==
Richard Lund - Olof
Greta Almroth - Anna, hans søster
Adolf Niska - Keller, tomtearbeider
Egil Eide - Thomas Abel, Olofs og Annas far
Edith Erastoff - Hans hustru


== Referanser ==


== Eksterne lenker ==
(en) Sin egen lykkes smed på Internet Movie Database 
(sv) Sin egen lykkes smed i Svensk Filmdatabas
Slaget ved Signal Hill

Slaget ved Signal Hill fant sted 15. september 1762 og var en liten småtreffing og det siste slaget i den nordamerikanske delen av syvårskrigen. Britene under oberstløytnant William Amherst tvang franskmennene til å overgi St. John's, som de hadde erobret tidligere på året i et overraskende angrep.


== Bakgrunn ==
I 1762 hadde Frankrike og Storbritannia kriget mot hverandre i åtte år og ønsket begge nå fred med hverandre. Den lange britiske blokaden av franskekysten hadde tvungetl den franske økonomien i kne, og hadde hindret den franske marinen fra å støtte de franske koloniene rundtom på jorden. Dette gjorde at mange av koloniene deres ble erobret. For å bygge opp igjen den franske marinen i fredsårene, tror en at de trengte adgang til fiskeriene på Newfoundland og derfor sendte de avgårde en styrke for å erobre øya før fredsforhandlingene startet. Dette skjedde i mai 1762 da en liten styrke under Chevalier de Ternay kom seg ut fra Brest og forbi blokkaden og la over Atlanterhavet.


== Fransk okkupasjon ==
Den 27. juni 1762 tvang de franske styrkene under Comte d'Haussonville britene til å gi fra seg St. John's. De neste ukene klarte d'Haussonville, etter ordre fra Chevalier de Ternay, å forsterke den franske stillingen på Newfoundland. Forsvarsystemet hans besto av flere utposter med artilleri rundt Signal Hill, et strategisk punkt som lå høyere enn det omkringliggende området.
Den 13. september 1762 gikk britene i land ved Torbay, et par kilometer lenger nord. Ternay og Haussonville klarte ikke å stoppe dette, så for å hindre britene, sendte de en avdeling til toppen av Signal Hill.


== Slaget ==
Ved daggry den 15. september 1762 klatret de britiske soldatene opp på åsen som franskmennene holdt. Overraskelsen var total og trefningen var kort og brutal. Kommandanten til den franske avdelingen, Guillaume de Bellecombe, ble alvorlig skadet. På den britiske siden traff en kule foten til en av offiserene til Amherst, MacDonell. Franskmennene trakk seg tilbake til fortet.


== Følger ==
Nær slutten av slaget hadde britene fått kontroll over Signal Hill. Med denne sterke stillingen klarte de å tvinge den franske garnisonen i St. John's til å overgi seg tre dager senere.


== Referanser ==


== Kilder ==
Dull, Jonathan R. The French Navy og the Seven Years' War. University of Nebraska Press, 2005
Fowler, Jr., William (2005). Empires at War. New York: Walker & Company. ISBN 0802714110.
Trøsken Idrettslag

Trøsken Idrettslag er et idrettslag fra Trøsken i Sarpsborg kommune, som driver med langrenn og orientering. Idrettslaget har et klubbhus, kunstsnøanlegg og skiløyper.


== Kjente utøvere ==
Jens Arne Svartedal, verdenscupvinner i langrennssprint.
Ragnar Bragvin Andresen, verdensmester på rulleski.


== Eksterne lenker ==
(no) Offisielt nettsted
Michael Peter Hopp

Michael Peter Hopp (født 1787 i Kragerø, død 27. januar 1863 i Fredrikshald) var en norsk kjøpmann, offiser i borgerkorpset og forlikskommissær.Hopp var 1. suppleant for Fredrikshald til Stortinget i  1848–1850 og møtte fra 28. juni 1848 for Martin Hansen.


== Referanser ==


== Eksterne lenker ==
(no) Michael Peter Hopp hos Norsk senter for forskningsdata
Anglican Church of Australia

Anglican Church of Australia er et kristent kirkesamfunn, og en autonom provins innen Den anglikanske kirke. Kirken er, etter Den katolske kirke, det nest største kirkesamfunnet i Australia.Den anglikanske kirken i Australia var opprinnelig en del av Church of England, men fra 1. januar 1962 ble kirken en selvstendig kirke innen det anglikanske fellesskapet, med en egen primas.Kirken er delt i fem provinser med 23 bispedømmer. Bispedømmet på Tasmania ligger utenfor noen av disse provinsene.


== Provinser og bispedømmer ==
Erkebiskopen av Melbourne, Philip Freier, har fra 2014 vært primas, og dermed øverste leder for kirken.
Provinsen Victoria
Gippsland bispedømme
Wangaratta bispedømme
Melbourne bispedømme
Bendigo bispedømme
Ballarat bispedømme
Provinsen South Australia
The Murray bispedømme
Adelaide bispedømme
Willochra bispedømme
Provinsen New South Wales
Sydney bispedømme
Canberra and Goulburn bispedømme
Riverina bispedømme
Bathurst bispedømme
Newcastle bispedømme
Armidale bispedømme
Grafton bispedømme
Provinsen Queensland
Brisbane bispedømme
Rockhampton bispedømme
North Queensland bispedømme
Northern Territory bispedømme
Provinsen Western Australia
North West Australia bispedømme
Perth bispedømme
Bunbury bispedømme
Bispedømme uten provins
Tasmania bispedømme


=== Kart over bispedømmer ===


== Referanser ==


== Eksterne lenker ==
Offisielt nettsted
Martin Hansen (1810–1853)

Martin Hansen (født 11. oktober 1810 i Fredrikshald, død 26. august 1853 samme sted) var en norsk trelasthandler og skipsreder, sønn av Wilhelm Hansen. Han var stortingsrepresentant i én periode.Hansen var medlem av bystyret i hjembyen fra 1837. Han var 1. representant for Fredrikshald til Stortinget i 1848, men ble permittert fra 22. juni. Michael Peter Hopp møtte i hans sted fra 28. juni.


== Referanser ==


== Litteratur ==
Lindstøl, Tallak (1914). Stortinget og statsraadet: 1814-1914. B. 1 D. 1 : Biografier A-K. Kristiania: Steen'ske bogtrykkeri. 


== Eksterne lenker ==
(no) Martin Hansen hos Norsk senter for forskningsdata
Camarón de la Isla

José Monje Cruz, kjent som Camarón de la Isla (født 5. desember i 1950 i San Fernando, Cádiz, død 2. juni 1992) var en sanger innen flamencotradisjonen. Han ble tildelt tittelen la Llave de Oro del Cante åtte år etter sin død.


== Referanser ==


== Eksterne lenker ==
(en) Camarón de la Isla – kategori av bilder, video eller lyd på Commons 
(en) Camarón de la Isla på Internet Movie Database 
(en) Camarón de la Isla på Discogs 
(en) Camarón de la Isla på MusicBrainz 
(en) Camarón de la Isla på AllMusic
Pasjon (kristendom)

Pasjonshistorien (av latin passion – «lidelse») også kalt lidelseshistorien, er innen kristendommen fortellingen om Jesu lidelse og død, og dekker perioden av livet hans fra hans ankomst til Jerusalem, til korsfestelsen på Golgata. Innen kunsten refererer «pasjon» til avbildning og fremstilling av denne historien.


== Se også ==
Den stille uke


== Referanser ==
LibreOffice Impress

LibreOffice Impress er et program i kontorprogramvaren LibreOffice, som blir utviklet av The Document Foundation. Programmets oppgave er å skape bildepresentasjoner. Presentasjoner kan eksporteres som filer i formatet Shockwave Flash, noe som gjør at man kan vise dem på datamaskiner med Adobe Flash. LibreOffice Impress inkluderer også overgangseffekter i 3D.
Programmets funksjonalitet er sammenlignbar med Microsoft Powerpoint.
Første versjon var 3.3 og ble lansert 25. januar 2011 som en fork av OpenOffice.org Impress. Siste versjon er 5.1.2 som ble lansert 7. april 2016.
Slaget ved Fort Loyal

Slaget ved Fort Loyal (20. mai 1690) skjedde da Joseph-François Hertel dere la Fresnière ledet soldatene sine og micmac- og maliseet-indianere fra Fort Meductic i New Brunswick for å erobre og ødelegge den engelske bebyggelsen ved Falmouth (dagens Portland i Maine), da en del av Massachusetts Bay Colony. Etter en to dager lang brleiring, overga fortet, som da ble kalt Fort Loyal seg. Samfunnet ble brent ned sammen  med palisaden og innbyggerne ble enten drept eller tatt til fange. 


== Litteratur ==
Nynn, John Thomas. The Siege and Capture of Fort Loyall
Slaget ved Calcinato

Slaget ved Calcinato var et slag i den spanske arvefølgekrigen utkjempet den 19. april 1706 nær Calcinato i Italia mellom styrkene til Frankrike og Spania og styrkene til Østerrike. Det endte med seier for dem fransk-spanske styrkene til marskalk Vendôme.


== Opptakt ==
I Italia hadde felttoget i 1706, som tidligere under krigen, to deler. Striden om Piemonte og striden mellom de franske styrkene i Lombardia og den andre armeen til østerrikerne, som prøvde å slå seg sammen med armeen til Victor Amadeus og Starhemberg i Piemonte. Sistnevnte ble drevet tilbake av Vendôme ved Cassano, og trakk seg tilbake til Brescia og Gardasjøen, Vendôme fulgte opp og slo vinterleir rundt Castiglione og Mantova.


== Slaget ==
I april 1706 hadde Vendôme utnyttet at Eugene var borte, og gått til angrep på den østerrikske leiren ved Montechiaro–Calcinato. Målet hans var å marsjere gjennom natten og overraske stillingen ved Ponte San Marco lengst til deres venstre, men da dagen kom merket han seg at han kunne gi den fiendtlige venstreflanken kamp ved Calcinato før høyreflanken ved Montichiari kunne nå frem. Da han nådde frem brøt forsvaret fullstendig sammen og han drev den østerrikske armeen opp i fjellene, hvor Eugene hadde store vanskeligheter med å organisere retretten.


== Ettervirkning ==
Vendôme ble sendt til Flandern etter et knusende nederlag der i slaget ved Ramillies. Som følge av den katastrofale beleiringen av Torino ble den franske stillingen i Italia brått dårlig, og mot slutten av året hadde alle de franske styrkene blitt drevet ut av Italia.


== Litteratur ==
Lynn, John A. The Wars of Louis XIV, 1667–1714. Longman, (1999). ISBN 0-582-05629-2
Gard Sandaker-Nielsen

Gard Sandaker-Nielsen (født 26. oktober 1978) er en norsk prest som er kommunikasjonsdirektør i NOKUT.Sandaker-Nielsen ble i januar 2016 valgt til leder av Oslo bispedømmeråd. Februar samme år ble han valgt til leder av Åpen folkekirke, som stilte lister ved kirkevalget høsten 2015. Han har lenge vært en aktør i arbeidet for LHBT-rettigheter i Norge gjennom lederverv i Åpen kirkegruppe for lesbiske og homofile, og som styremedlem og nestleder i Homonettverket i Arbeiderpartiet. Sandaker-Nielsen var sentral da Kirkemøtet i Den norske kirke åpnet opp vigsel av likekjønnede par 11. april 2016  og vedtok ny liturgi 30. januar 2017. Høsten 2016 ble han kåret som en av Norges mektigste på tro- og livssynsfeltet i Vårt Lands Maktkart. Han er ordinert prest fra Menighetsfakultetet og har tidligere jobbet som taleskriver og kommunikasjonsrådgiver i Kunnskapsdepartementet.


== Referanser ==
Slaget ved La Belle-Famille

Slaget ved La Belle-Famille fant sted 24. juli 1759 under den franske og indianske krigen langs Niagara Rivers østre bredd (omtvistet mellom det franske Canada of den britiske provinsen New York). Den franske hjelpestyrken til François-Marie Le Marchand de Lignery som var på vei til den beleirede franske garnisonen på Fort Niagara gikk rett inn i et bakhold mot britene og irokeserene, som var kommandert av Eyre Massey. Dette var en del av det større Slaget ved Fort Niagara.  
Britene visste at franskmennene var på vei og bygde et brystvern over veien tre km sør for Fort Niagara.  Franskmennene ble angrepet i et bakhold og styrken deres ble knust og påført store tap. Kaptein Le marsand de Lignery ble dødelig såret i slaget.


== Litteratur ==
Brumwell, Stephen. Redcoats: The British Soldier and War in the Americas, 1755-1763. NY: Cambridge University Press, 2002. ISBN 0-521-80783-2
Dunnigan, Brian Leigh, Siege - 1759, The Campaign against Niagara, 1996, ISBN 0-941967-15-8
Slaget ved Chedabucto

Slaget ved Chedabucto skjedde ved Chedabucto (dagens Guysborough i Nova Scotia) den 3. juni 1690 under Kong Vilhelm-krigen (1689–97). Slaget var en del av felttoget til William Phips og Ny-England mot Acadia. Ny-England sendte en stor styrke for å erobre Acadia ved å ta hovedstaden Port Royal, Chedabucto, og angripe andre landsbyer. Ettervirkningen av disse slagene var annerledes de tidligere militære tokta mot Acadia. Volden fremmedgjorde akadierne fra nye-engelskmennene og gjorde det vanskelig for dem å kommunisere med engelsktalende.
S/2015 (136472) 1

S/2015 (136472) 1 er en måne til dvergplaneten Makemake. Månen er omtrent 160 km i diameter, og ligger ca. 21 000 km unna Makemake. Observasjoner førte til oppdagelsen av månen i april 2015, ved bruk av Hubbles Wide Field Camera 3.


== Referanser ==
This Mortal Coil

This Mortal Coil var et samarbeid mellom musikere assosiert med plateselskapet 4AD. Grunnleggerne av plateselskapet, Ivo Watts-Russell og John Fryer var de eneste offisielle bandmedlemmene. Flere av musikknumrene var coverversjoner av psykedelisk- og folkrock fra 1960 og 70-tallet. 


== Diskografi ==
1983 – This Mortal Coil
1984 – It'll End in Tears
1984 – Filigree & Shadow
1991 – Blood
1991 – Late Night


== Referanser ==


== Eksterne lenker ==
(en) This Mortal Coil på Discogs 
(en) This Mortal Coil på MusicBrainz 
(en) This Mortal Coil på Spotify 
(en) This Mortal Coil på Last.fm 
(en) This Mortal Coil på Genius — sangtekster 
(en) This Mortal Coil på AllMusic 
(en) This Mortal Coil, pitchfork.com
Baden (Aargau)

Baden er en by og en kommune i den sveitsiske kantonen Aargau, beliggende på vestbredden av elven Limmat, i Limmattal, 25 kilometer nordvest for Zürich. 
Byen er administrasjonssted i distriktet Baden. Navnet kommer av områdets varme mineralkilder, som har vært kjent siden romertiden. Kommunen har 18 631 innbyggere (2014) og et areal på 13 km². 
Baden ligger 22 kilometer nordvest for Aarau, kantonhovedstaden i Aargau, og 21 kilometer nordøst for Zürich. Det elektrotekniske selskapet Brown, Boveri & Cie. ble startet i byen i 1891. Selskapet som i dag heter ASEA Brown Boveri, dominerer sammen med selskapet Alstom næringslivet i kommunen.


== Referanser ==


== Eksterne lenker ==
Offisielt nettsted 
(en) Baden, Switzerland – kategori av bilder, video eller lyd på Commons
Frank Sargeson

Frank Sargeson (født Norris Frank Davey 23. mars 1903 i Hamilton, død 1. mars 1982 i Auckland) var en newzealandsk forfatter. Han regnes som en av de viktigste newzealandske forfatterne fra 1900-tallet.Han var utdannet jurist men praktiserte ikke i faget mer enn ett snaut år. Fra 1926 til 1931 hadde han diverse kortvarige jobber i New Zealand, reiste i Europa og hadde sine første homofile erfaringer – noe som også gav ham en fengselsstraff. I 1931 flyttet han til familiens «bach» (bungalow, strandhytte) i Takapuna utenfor Auckland. Hytta ble også et tilfluktssted for hans yngre kolleger 
Janet Frame og Maurice Duggan i 1950-årene.Forfatterskapet omfatter fem novellesamlinger, tre skuespill, seks romaner og tre bind med memoarer. Novellene er realistiske og sosialt engasjert.


== Referanser ==


== Litteratur ==
King, Michael (1995). Frank Sargeson: A Life. Viking. ISBN 0-670-83847-0.
Serie A 2015–2016

Serie A 2015–2016 i italiensk toppdivisjon i fotball begynte 22. august 2015 og blir avsluttet 15. mai 2016. De nyopprykkede lagene var Carpi, Bologna og Frosinone.


== Tabell ==
(M) = Mester, (N) =  Nedrykk.


== Klubbinfo ==


== Statistikk ==
Oppdatert 26. april 2016


=== Topscorere ===
Romandie rundt 2016

Romandie rundt 2016 er den 70. utgaven av sykkelrittet Romandie rundt. Det niende arrangementet på UCIs WorldTour-kalender i 2016 startet 26. og ble avsluttet 1. mai 2016.


== Lag ==


== Etappene ==


== Resultater ==


=== Sammenlagt ===


== Eksterne lenker ==
Offisielt nettsted 
(en) Romandie rundt 2016 - ProCyclingStats